เป็นจุดแดงที่มือ คันๆเจ็บๆ แล้วก็มือลอกไม่รู้เกี่ยวกันมั้ย อยากทราบว่าอันตรายมั้ยครับ
สวัสดีค่ะ การวินิจฉัยที่เป็นไปได้-ผื่นผิวหนังอักเสบจากภูมิแพ้ภายในร่างกาย-ผื่นผิวหนังอักเสบจากการสัมผัส อาจเป็นผื่นระคายสัมผัส เกิดจากการที่ผิวหนังสัมผัสกับสารที่เป็นพิษ หรือระคายเคือง เช่น กรด ด่าง สบู่ โดยไม่มีการเปลี่ยนแปลงทางด้านภูมิคุ้มกันของร่างกาย หรือผื่นแพ้สัมผัส เกิดจากการที่ผิวหนังสัมผัสกับสารที่บุคคลนั้นแพ้เช่นนิกเกิล ยาง เครื่องหอม แล้วทำให้เกิดการเปลี่ยนแปลงทางภูมิคุ้มกันของร่างกาย-ผิวแห้ง เกิดจากการล้างมือบ่อยหรือมีสารที่ระคายเคืองต่อผิวแนะนำพบแพทย์ผิวหนังเพื่อประเมินรอยโรคก่อนค่ะว่าเข้ากับโรคในกลุ่มใดมากที่สุดการรักษาในเบื้องต้น ไม่ควรล้างมือบ่อยๆ ทาครีมให้ความชุ่มชื้นได้ หลีกเลี่ยงสิ่งที่สัมผัสแล้วมีอาการมากขึ้น ใช้ยาทาประเภทสเตียรอยด์ โดยทั่วไปใช้ขนาดความแรงปานกลาง แต่ควรปรึกษาแพทย์ก่อนจะเริ่มใช้ และรับประทานยาต้านฮิสตามีนเพื่อลดอาการคันได้